Wiele vinnig bekyk en dit lyk reg | www.kampforum.co.za
Wessel, nee glad nie… Baterye en dinge Johann L -1 minute ago
Stem met Nico (Leeu) se… Karavaan eintlik 'n ryk… Noel -9 minutes ago
3 watt LED Baterye en dinge wessels -2 hours ago
Ek het n "smart charger" op… Baterye en dinge Harry Du Randt -3 hours ago
Wiele vinnig bekyk en dit lyk reg
Submitted by GerhardM on Sat, 04/05/2019 - 00:03
Ek het besluit om vandag die wiele so vinnig te toets en te kyk wat daar aangaan.
Hulle is baie mooi vas en die wiele beweeg glad nie op die dromme rond nie. Hulle draai baie mooi sonder enige probleme. So dit sê vir my dat die wiel laers nog reg is na 18 jaar. Volgens my pa het hy hulle oorgedoen net voor hulle in Julie 2001 'n Sabie toer saam SAWA gedoen het vir 2 weke. Met hulle terug keer huistoe het die regter band 70 km voor die huis gebars op 120km/h. Danksy die Jurgens stabiliseerders het die wa in sy lyn bly saam beweeg. Die hele toer groep het vir 'n uur lank gestaan tot hulle n spaarwiel opgesit en verder kon ry. Die huidige bande is later in Julie 2001 opgesit met 2 nuwe rims.
Ek het nie die doppies afgehaal en gekyk hoe lyk dit binne by die wiel laers of hoe lyk die ghries nie
Linker wiel se video. Ek het nie baie hard gedraai nie.
Regter wiel se video.
Die bande is natuurlik nou 'n ander kopseer wat ek ongelukkig eers einde Julie met my bonus kan vervang. As ek nou moet vervang is die langnaweek kamp in Junie af.
loopvlak bietjie van naderby
Dis hoe die loopvlak lyk
Kant van die band
More Gerhard, jou foto van…
More Gerhard, jou foto van die wiel (van af die kant geneem) se datum sê vir my die vervaardigings datum, is week 12 van jaar 2001 vervaardig, ek sou bekommerd raak.
Laaste foto lyk asof die…
Laaste foto lyk asof die deel waar die sywand en loopvlak bymekaar kom krakies begin wys? ook die loopvlak op eerste foto? Gesien die ouderdom van die bande sou ek SSM daai bande vervang, dit lyk soos 'n ongeluk wat wag om te gebeur. Die laers klink goed, my '95 Fleetline ook nog op sy oorspronklike laers. Kyk en voel egter elke jaar 9en haal die doppies af en kyk hoe die ghries lyk) en ook of die velling nie warm is elke keer wat ek stop; my wa staan ook op bokkes met wiele in die lug as ek hom vir 'n ruk nie gebruik nie - gee die wiele ook so 'n vinnige spin elke keer as ek by die wa verbyloop. Wel een keer die laers laat oorpak maar ek glo soos die Ingelse dit so mooi stel "don't fix it if it ain't broken"!
Sun, 05/05/2019 - 20:07
Gerhard ek stem
As daai band in 2001 vervaardig is asb vervang hom dis rede tot bekommernis net soos Johann se
Mon, 13/05/2019 - 20:36
Het die naweek...
Het die naweek die wiele behoorlik laat nagaan by 'n bande plek en die wiellaers moet vervang word. Die 1 het met die laaste kamp (Maart 2018) warm geword, nie erg nie, maar warm genoeg dat dit nou gedoen word. Die remme werk nie en die handrem kabel is uitgerek. Dit als moet saam twee nuwe bande gedoen word.
Mon, 13/05/2019 - 20:54
.................stel eerder 'n kamp af en vervang daardie gevaarlike bande. Moenie mislei word deur 'n "goeie" loopvlak nie. Ek sal ook eerder die wiellaers vervang en sorg dat die remme oor ingestel word nadat die remskoene ook besigtig is. 'n Ou moenie paranoïes raak nie, maar met bande en remme wat twyfelagtig is moet geen kans gewaag word nie. As dit eers gedoen is, lê daar duisende kommervrye sleep-kilometers vir jou voor.
Mon, 13/05/2019 - 21:12
Oom Len, dankie. Dis presies wat nou moet gebeur. Net jammer my bonus kom eers einde Julie, maar ja, die 'Ou Lady' staan tot dan. Die remskoene het ons 'n vermoede is dalk klaar maar ek gaan nuwes opsit saam met nuwe wiellaers. Daai kabel moet vervang word. Ek gaan een laat maak in Van der Hoff weg. Die bande word verseker vervang. Ek het nou al reeds teveel gesien waar bande bars en 'n wiel verloor. Liewers als oor doen en dan weet dis reg.
Tue, 14/05/2019 - 09:48
................vergeet om te sê. Sorg dat die ouens wat die wiellaers vervang ook die binne en buite "cones" waarbinne die laers hardloop vervang. Dis amper die moeilikste deel en baie werktuigkundiges los die oues net daar en vervang net die binne en buitenste laers. Dring daarop aan jy wil die oues terug hê, laers EN "cones".
Oom Len, sover gaan ek dit self doen om seker te maak dis met skoon hande gedoen en die split pins is in. Ek gaan net dubbel seker maak oor hoe daai kasteel moer vasdraai sodat ek nie teveel speling het nie. Sal my pa nooi om te kom koffie drink daai dag. Hy het dit 18 jaar terug gedoen.
Ek het gehoor jy kry nie…
Ek het gehoor jy kry nie meer daai wiellaers vir die 3B nie en moet 'n verandering maak. Daarom het ek net gevoel aan die wielle. Sal dit seker eendag moet oop maak 😕
Tue, 14/05/2019 - 12:03
Oom Willem, die 3B is darem 'n nuwer model as ons sin, hulle maak blykbaar nie eers meer lug vir myne se wiele nie.
Ek moet 'n voorbeeld vat van die wiellaers en die remme dan kan hulle kyk watter op die rak pas.
Tue, 14/05/2019 - 12:58
Willem daai wiellaers van…
Willem daai wiellaers van die 3B is presies dieselfde as die ou minni agter wiel laers. Dit is die suspention wat CI gebruik het en was verskaf deur Leyland. Die wiellaer is selfde as nuwe wa sin maar die cup verskil.
Tue, 14/05/2019 - 14:31
Sal dit seker voor die…
Sal dit seker voor die winter verby is moet doen want dan sal die kinders seker weer gaan kamp.
Tue, 14/05/2019 - 20:54
Bande en wiellaers is 'n…
Bande en wiellaers is 'n baie kritieke komponent op 'n woonwa, moet nooit die bande onder/ oor skat nie. Al lyk die loop vlak nog hoe mooi, daar is haarfyn krakies tussen die groewe, en op die wand wat jy nie maklik raak sien nie., en dit gaan pop op 'n slegte plek.
Tue, 14/05/2019 - 21:11
Nee wat wil nie sukkel nie en beslis nie die wa afskryf nie, het nog nie versekering nie maar die waardasie sal in die volgende weke gou gebeur.
Het al 3 keer wiellaers gehad wat vas slaan, nie weer nie. Ek is nie baie vertroud met die wiellaers nie en het nog net 1 keer dit self gedoen.
Ek het nou net gegoogle en sowaar die vervaardiger van die as gekry en hulle bestaan nog steeds. BPW axles is in Johannesburg, ek gaan hulle kontak en hoor of hulle die regte wiellaers kan verskaf. Dis 'n duitse maatskappy.
Tue, 14/05/2019 - 21:14
Gerhard, dan sal dit hoë…
Gerhard, dan sal dit hoë kwaliteit wees.
Dis 'n duitse maatskappy.
Tue, 14/05/2019 - 21:23
Oom Johann dis hoekom ek hulle wil kontak inverband met die wiellaers. Geen twyfel in die kwaliteit nie, gaan net baie vies as daai boksies wys, Made in China of Japan. Die pryslys opo hulle webwerf wys vir my als behalwe cheap china goed.
So bly jy volg die raad om dit te vervang ja n ou wil nie langs die pad tussen erens en nerens staan met dit nie
Thu, 16/05/2019 - 09:20
Terwyl jy besig is met daai…
Terwyl jy besig is met daai jurgens vervang die U-bolts ook hulle raak oud en breuk. Myne sin het gebreuk net toe ek stop. ^uur die ogend op beige pad toe le die wa plat op sy maag.
Thu, 16/05/2019 - 09:28
Dankie Ski. Nie daaraan gedink nie. Wil terwyl ek dit doen, die hele onderkant skoonmaak en weer behandel en seker maak niks water kom in waar dit nie moet nie.
Ek het gister 'n epos aan BPW gestuur om te hoor van die wiellaers en hulle het terug gestuur en gevra vir meer inligting rond om die as. As ek dit nie kry nie, sal hulle iemand stuur om te kom kyk na die as, sodat hulle die regte wiellaers kan verskaf aan my vir die as.
Baterye en dinge 86